Sicilijski Emirat
Sicilijski Emirat bila je islamska država (emirat) koja je u periodu između 831. i 1072. obuhvatala današnje italijansko ostrvo Siciliju. Glavni grad je bio Palermo. Muslimani, koji su po prvi put izvršili invaziju ovog područja 652. godine, su preuzeli kontrolu nad cjelokupnim ostrvom od Bizantijaca tokom dužeg niza sukoba vođenih u periodu između 827. i 902. godine. Arapsko-bizantijska kultura je proizvela multikonfesionalnu i višejezičnu državu. Emirat su pokorili Normanski plaćenici pod vodstvom Rogerija I od Sicilije koji je osnovao Okrug Sicilija 1071. godine. Nakon pada Emirata, sicilijanski muslimani su ostali građani multietničkog okruga i kasnije Kraljevine Sicilije do perioda 1240-tih, kada su ili pokršteni ili protjerani. Čak i do kasnog 12. vijeka, a vjerojatno do 1220tih, muslimani koji su govorili arapskim jezikom su činili većinu stanovništva ostrva. Njihov utjecaj se i dalje osjeti u nekim elementima sicilijanskog jezika.